11.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. Γ4α/Φ.29/1499 της 6/24 Ιουν. 1983   (ΦΕΚ Β΄ 366)  Τροποποίηση των 115750/3006/10.9.81 και Γ4/ Φ.29/Οικ. 1931/28.7.82 κοινών Αποφάσεων που αφορούν την εφαρμογή προγράμματος οικονομικής ενίσχυσης τετραπληγικών - παραπληγικών και ακρωτηριασμένων. Για την αύξηση της οικονομικής ενίσχυσης που καταβάλλεται στους τετραπληγικούς – παραπληγικούς και ακρωτηριασμένους με την παρούσα απόφαση βλέπε την με αριθ. Γ4α/ Φ.221/οικ.668/7-28 Μαρτ. 1984 (ΦΕΚ Β΄196) απ. Υπ. Υγ.- Πρόν. και Οικον., κατωτ. αριθ. 13. 1.Τροποποιούμε τις 115750/3006/10.9.81 (ΦΕΚ Β΄ 572/1981) και Γ4/Φ.29/Οικ. 1931/28.7.82 (ΦΕΚ Β΄ 724/82) αποφάσεις μας και εγκρίνουμε την παροχή οικονομικής ενίσχυσης και στους ανασφάλιστους τετραπληγικούς, παραπληγικούς και ακρωτηριασμένους που παραμένουν για περίθαλψη ή προστασία σε προνοιακά Ιδρύματα, με τις ακόλουθες προϋποθέσεις: α)Το χορηγούμενο με την απόφαση αυτή χρηματικό βοήθημα ανέρχεται στο ποσό των 4.000 δραχ. δηλαδή στο 1/3 της μηνιαίας οικονομικής ενίσχυσης που χορηγείται με τις τροποποιούμενες αποφάσεις (12.000Χ1/3=4.000 δρχ.). β)Δικαιούχοι της οικονομικής ενίσχυσης είναι οι ανασφάλιστοι που πάσχουν από τετραπληγία ή παραπληγία ή έχουν ένα από τους αναφερόμενους στην Γ4/Φ.29/Οικ. 1931/82 απόφαση ακρωτηριασμό και παραμένουν για περίθαλψη ή θεραπεία σε προνοιακά ιδρύματα, ανεξάρτητα από το χρόνο παραμονής τους σ’ αυτά. γ)Το ανωτέρω χρηματικό βοήθημα δεν χορηγείται στους τετραπληγικούς, παραπληγικούς και ακρωτηριασμένους αναπήρους όταν: 1)Παίρνουν άλλη οικονομική ενίσχυση για την αναπηρία τους αυτή από το Δημόσιο Ταμείο ή από οποιαδήποτε άλλη πηγή της ημεδαπής ή αλλοδαπής. 2)Παίρνουν το χρηματικό βοήθημα που χορηγεί το Εθνικό Ίδρυμα Αποκ/σεως Αναπήρων στους επαγγελματικά εκπαιδευομένους αναπήρους. Στην περίπτωση αυτή θα τους χορηγείται το χρηματικό βοήθημα που προβλέπεται από την απόφαση αυτή, μόνο για τους μήνες που δεν λειτουργούν οι επαγγελματικές σχολές του Ιδρύματος. 3)Παραμένουν μέσα στα Κέντρα Εργασίας Αναπήρων Αθηνών και Σκαραμαγκά και εργάζονται για δικό τους όφελος. 2.Οι προϋποθέσεις χορήγησης του χρηματικού βοηθήματος, τα απαιτούμενα δικαιολογητικά για την έκδοση της αναγνωριστικής απόφασης, η τήρηση μητρώου, ο τρόπος πληρωμής, ως και κάθε άλλη λεπτομέρεια καθορίζονται από τις διατάξεις της 115750/3006/10.9.81 απόφασης (ΦΕΚ 572/16.9.81 τ. Β΄) και τις σχετικές εγκυκλίους που έχουν εκδοθεί για την εφαρμογή της απόφασης αυτής. 3.Οι λεπτομέρειες εφαρμογής της αποφάσεως αυτής θα προσδιοριστούν με εγκύκλιο του Υπουργείου Υγείας και Πρόνοιας. Με το άρθρ. 2 της Γ4α/Φ.221/Οικ.1604/15 Ιουν. –20 Ιουλ. 1987 (ΦΕΚ Β΄ 368) αποφ. Υπ. Οικονομικών και Υγείας, Πρόνοιας και Κοιν. Ασφαλίσεων, τόμ. 39Γ σελ. 1068,202, οι διατάξεις της άνω απόφασης επεκτάθηκαν και στους βαρειά ακρωτηριασμένους όπως αυτοί αναφέρονται στη Γ4/Φ.29/Οικ.1931/82 (ανωτ. αριθ. 8) άμεσα ασφαλισμένους του Ο.Γ.Α., άνω των 65 ετών, μη δυναμένους να λάβουν ποσό ανώτερο των 28.000 δρχ. το μήνα στο οποίο συμψηφίζεται και η παρεχομένη από τον Ο.Γ.Α. σύνταξη των 7.000 δρχ.   